
న్యూఢిల్లీ/ఇస్లామాబాద్, మే 4: ‘‘ఏం చేస్తామో.. ఎప్పుడు చేస్తామో ముందే చెప్పం. మా వ్యూహాన్ని అమలు చేసేవరకు బయటపెట్టం’’ అని భారత ఆర్మీ చీఫ్ జనరల్ బిపిన్ రావత్ స్పష్టం చేశారు. ఇద్దరు భారత జవాన్ల హత్య ఘటనకు పాకిస్థాన్పై ప్రతీకారం తప్పదని చెప్పకనే చెప్పారు. జమ్మూకశ్మీర్ సరిహద్దులో ఇద్దరు భారత జవాన్లను అమానవీయంగా పాకిస్థాన్ చంపివేయడంపై సర్వత్రా విమర్శలు వెల్లువెత్తిన సంగతి తెలిసిందే. ఈ నేపథ్యంలో ఆర్మీ చీఫ్  వ్యాఖ్యలు  ప్రాధాన్యం సంతరించుకున్నాయి. పలువురు మీడియా ప్రతినిధులు అడిగిన ప్రశ్నలకు ఆయన గురువారం సమాధానమిచ్చారు. ‘‘భవిష్యత్తు వ్యూహాల గురించి మేం చెప్పం. వాటిని అమలు చేసిన తర్వాతే వివరాలను వెల్లడిస్తాం’’ అని రావత్ పేర్కొన్నారు. ఇటువంటి అమానవీయ ఘటనలు చోటు చేసుకున్నప్పుడు తమ వైపు నుంచి కూడా ప్రతీకార చర్యలుంటాయన్నారు. సరిహద్దు ఆవల ఉగ్రవాదుల కదలికలు ఎక్కువయ్యాయని...సమయం చూసుకుని భారత్లోకి చొరబడేందుకు యత్నిస్తున్నారని రావత్ చెప్పారు. ఇటువంటి చొరబాటుదారులను అడ్డుకునేందుకు పెద్ద ఎత్తున చర్యలు చేపట్టామన్నారు.రెచ్చగొడితే మూల్యం చెల్లించక తప్పదు: పాక్మరోవైపు.. ఎన్ని దెబ్బలు తిన్నా పాకిస్థాన్ బుద్ధి మాత్రం మారడంలేదు. భారత్ ప్రభుత్వం చేస్తున్న రెచ్చగొట్టే ప్రకటనల వల్ల ఉపఖండంలో శాంతియుత వాతావరణానికి విఘాతం కలిగే పరిస్థితులు ఏర్పడుతున్నాయని పేర్కొంది. దీనికి తగిన మూల్యం చెల్లించుకోక తప్పదని హెచ్చరించింది. ఈ మేరకు పాక్ విదేశాంగ శాఖ ప్రతినిధి నఫీస్ జకరియా ఓ ప్రకటన విడుదల చేశారు. ఇద్దరు భారతీయ సైనికుల శిరచ్ఛేదానికి తమకు ఎటువంటి సంబంధం లేదని స్పష్టం చేశారు. భారత ప్రభుత్వం చేస్తున్నవి నిరాధార ఆరోపణలని కొట్టిపడేశారు. భారత్లో జరిగే అంతర్గత వ్యవహారాలను పక్కదారి పట్టించడానికి పాకిస్థాన్ను బూచిగా చూపిస్తున్నారని విమర్శించారు. కాగా భారత పర్యటనలో ఉన్న 50 మంది పాకిస్థానీ విద్యార్థులను వెనక్కి పంపడంపై జకారియా అసంతృప్తి వ్యక్తం చేశారు. హిందూ అతివాద సంస్థల ప్రోద్బలం వల్లే ఈ చర్య తీసుకున్నారని విమర్శించారు.

newdhilly/islamabad, mee 4: ‘‘yem chestamo.. eppudu chestamo munde cheppam. maa vyuhanni amalu chesevaraku bayatapettam’’ ani bhaarata armi cheef janaral bipin ravat spashtam chesaru. iddaru bhaarata jawanla hatya ghatanaku paakisthaanpai prateekaaram tappadani cheppakane cheppaaru. jammookashmir sarihaddulo iddaru bhaarata javaanlanu amaanaveeyamgaa pakisthan champiveyadampai sarvatra vimarsalu velluvettina sangati telisinde. ee nepathyamlo armi cheef  vyaakhyalu  praadhaanyam santarinchukunnaayi. paluvuru media pratinidhulu adigina prasnalaku aayana guruvaram samaadhaanamichaaru. ‘‘bhavishyattu vyuhala gurinchi mem cheppam. vaatini amalu chesina tarvate vivaraalanu velladistam’’ ani ravat perkonnaru. ituvanti amanaveeya ghatanalu chotu chesukunnappudu tama vaipu nunchi kuudaa prateekaara charyaluntaayannaaru. sarihaddu aavala ugravaadula kadalikalu ekkuvayyaayani...samayam chusukuni bhaaratloki chorabadenduku yatnistunnaarani ravat cheppaaru. ituvanti chorabaatudaarulanu addukunenduku pedda ettuna charyalu chepattamannaru.rechagodithe moolyam chellinchaka tappadu: paakmarovaipu.. enni debbalu tinna pakisthan buddhi maatram maaradamledu. bharat prabhutvam chestunna rechagotte prakatanala valla upakhandamlo saantiyuta vaataavaranaaniki vighaatam kalige paristhitulu erpadutunnayani perkondi. deeniki tagina moolyam chellinchukoka tappadani heccharinchindi. ee meraku pak videsaanga saakha pratinidhi nafies jakaria oo prakatana vidudala chesaru. iddaru bhaarateeya sainikula sirachchedaaniki tamaku etuvanti sambandham ledani spashtam chesaru. bhaarata prabhutvam chestunnavi niraadhaara aaropanalani kottipadesaru. bhaaratlo jarige antargata vyavahaaraalanu pakkadari pattinchadaaniki paakisthaannu boochigaa chuupistunnaarani vimarsinchaaru. kaga bhaarata paryatanalo unna 50 mandi paakisthaanii vidyaarthulanu venakki pampadampai jakaria asantrupti vyaktam chesaru. hindu ativaada samsthala prodbalam valle ee charya teesukunnaarani vimarsinchaaru.